# אסון פסטיבל ערד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסון פסטיבל ערד או אסון ערד הוא כינוי לאירוע בו נמחצו שלושה בני נוער למוות במהלך פסטיבל ערד. האירוע סיים למעשה את תקופת הפריחה של הפסטיבל שאפיינה את שנות התשעים המוקדמות.

## [עריכה] הופעת הפרידה של להקת משינה

ב-18 ביולי 1995 הייתה אמורה להערך הופעת הפרידה של להקת משינה שהודיעה על התפרקותה בחודש מאי של אותה שנה. ההופעה היתה אמורה להערך באחד ממתחמי הפסטיבל באזור התעשיה של ערד שכונה ה"אתרוק" (איחוד של "אתר" ו-"רוק"). הביקוש להופעה היה רב מאוד. זמן רב לפני ההופעה כבר המתינו אלפי בני נוער ליד שער הכניסה למתחם. בהוראת המארגנים לא נפתחו שערים נוספים ונוצר דוחק רב עקב חוסר הסבלנות של הממתינים. חלק מהשער התמוטט מלחץ הקהל, וקרס על הצעירים שעמדו על ידו. קריסת השער הביאה למותם של שני צעירים: איתן פלד וחן יצחק. צעירה נוספת, נעמה אלקרייב, נפצעה אנושות ומתה בבית החולים כעבור מספר ימים.

מיד לאחר הארוע ניסו מארגני הפסטיבל להמשיך כרגיל ולהתעלם מן האסון, אך האמנים המשתתפים ובראשם שלמה ארצי, הודיעו כי הם מסרבים להופיע לאור האסון שארע.

## [עריכה] השלכות האסון

שבוע לאחר האסון פורסם דו"ח ראשוני לפיו למופע נמכרו 25 אלף כרטיסים, כמות גבוהה בהרבה ממספר הצופים שאושר על ידי המשטרה בהתאם לגודל המתחם. יתר על כן, התברר שבמופע לא היה קצין ביטחון ורק 54 שוטרים פיקחו על רבבות בני הנוער.

בעקבות האירוע התפטר מפקד המחוז הדרומי של המשטרה. בשנה שלאחר האסון סבל הפסטיבל מהפסדים כספיים עקב מספר משתתפים נמוך. בני הנוער החלו להדיר את רגליהם מהפסטיבל והוא הפך במהרה לאירוע מצומצם הפונה לאוכלוסיה מבוגרת יותר, ולא חזר למעשה למתכונתו הקודמת. לאור ממצאי החקירה, נמתחה ביקורת ציבורית על מארגני הפסטיבל שכשלו באירגון הלוגיסטי והאבטחתי, והואשמו בחמדנות ורשלנות.

לאחר כשש וחצי שנים הורשעו בבית משפט השלום באשדוד חמישה מהאחראים על הפסטיבל ונשלחו לתקופות מאסר שונות של עד לשנה. נאשם שישי זוכה מחמת הספק [1].

מקור: http://he.wikipedia.org../../../%D7%90/%D7%A1/%D7%95/%D7%90%D7%A1%D7%95%D7%9F_%D7%A4%D7%A1%D7%98%D7%99%D7%91%D7%9C_%D7%A2%D7%A8%D7%93.html

קטגוריות: אסונות | משינה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש